****

Európska únia

Európsky fond regionálneho

rozvoja

**Metodický výklad CKO č. 7**

**Programové obdobie 2014 – 2020**

|  |  |
| --- | --- |
| **Vec:** | ku kapitole 3.3.6 kontrola projektu Systému riadenia EŠIF po novele zákona č. 357/2015 Z. z. v znení neskorších predpisov |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu v súlade s kapitolou 1.2, ods. 3, písm. c) Systému riadenia európskych štrukturálnych a investičných fondov |
| **Záväznosť:** | Metodický výklad má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:** | 7 |
| **Dátum vydania:** | 12.02.2019 |
| **Dátum účinnosti:** | 12.02.2019 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Obsah

[1 Úvod 1](#_Toc335100)

[2 Úprava postupov v kapitole 3.3.6 Systému riadenia EŠIF 2](#_Toc335101)

[2.1 zmeny v kapitole 3.3.6.1 Všeobecné ustanovenia o kontrole projektu 2](#_Toc335102)

[2.2 zmeny v kapitole 3.3.6.1.1 Základné povinnosti a oprávnenia riadiaceho orgánu pri výkone kontroly projektu 4](#_Toc335103)

[2.3 Zmeny v kapitole 3.3.6.1.3 Výstup z kontroly projektu a ukončenie kontroly projektu 4](#_Toc335104)

[2.4 Zmeny v kapitole 3.3.6.2.1 Osobitné ustanovenia ku kontrole projektu 5](#_Toc335105)

[2.5 Zmeny v kapitole 3.3.6.2.2 Výkon kontroly žiadosti o platbu 5](#_Toc335106)

[3 Úprava vzorov CKO vydávaných k Systému riadenia EŠIF 8](#_Toc335107)

[3.1 Úprava vzorov CKO 8](#_Toc335108)

[4 Záverečné ustanovenia 8](#_Toc335109)

[5 Prílohy 9](#_Toc335110)

1 Úvod

1. Dňa 21. 12. 2018 bola pod číslom 372/2018 Z. z. zverejnený zákon, ktorý novelizoval zákon č. 357/2015 Z. z. o finančnej kontrole a audite a o zmene a doplnení niektorých zákonov s účinnosťou od 1. 1. 2019 (ďalej len „Zákon“).
2. Metodický výklad je vydaný v súlade s kapitolou 1.2, odsek 5 Systému riadenia európskych štrukturálnych a investičných fondov.
3. Tento metodický výklad výlučne upravuje postupy definované v Systéme riadenia európskych štrukturálnych a investičných fondov v rámci kapitoly 3.3.6 Kontrola projektu, vrátane vydaných vzorov CKO prislúchajúcich k tejto časti systému riadenia.
4. Zmeny upravené týmto metodickým výkladom CKO zapracuje do Systému riadenia európskych štrukturálnych a investičných fondov a vzorov CKO pri ich najbližšej aktualizácii.
5. V metodickom výklade sú používané skratky a pojmy zavedené v Systéme riadenia európskych štrukturálnych a investičných fondov.

6) Text uvedený v poznámke  tohto dokumentu má vysvetľujúci charakter.

2 Úprava postupov v kapitole 3.3.6 Systému riadenia EŠIF

2.1 zmeny v kapitole 3.3.6.1 Všeobecné ustanovenia o kontrole projektu

1. ods. 6 písm. c) znie:
   1. Výkon kontroly projektu od uzatvorenia písomnej zmluvy o NFP do momentu ukončenia realizácie projektu

Počas realizácie projektu, resp. jej pozastavenia sa vykonáva finančná kontrola v súlade s ustanoveniami zákona o finančnej kontrole. Pri poskytovaní finančných prostriedkov prijímateľom sa vykonáva administratívna finančná kontrola,[[1]](#footnote-1) resp. finančná kontrola na mieste.[[2]](#footnote-2) Týmto nie je dotknutá povinnosť RO, ako orgánu verejnej správy,[[3]](#footnote-3) vykonávať základnú finančnú kontrolu.[[4]](#footnote-4) Výsledným dokumentom z administratívnej finančnej kontroly, resp. finančnej kontroly na mieste je čiastková správa z kontroly/správa z kontroly. Ak sa vykonala administratívna finančná kontrola spolu s finančnou kontrolou na mieste tej istej finančnej operácie alebo jej časti, môže sa vypracovať spoločná čiastková správa/spoločná správa z administratívnej finančnej kontroly a finančnej kontroly na mieste.[[5]](#footnote-5) V prípadoch zastavenia administratívnej finančnej kontroly alebo finančnej kontroly na mieste z dôvodov osobitného zreteľa[[6]](#footnote-6) je týmto dokumentom vyhotovený záznam.[[7]](#footnote-7) V prípade identifikovaného nedostatku sa pred vypracovaním čiastkovej správy z kontroly/správy z kontroly vypracováva návrh čiastkovej správy z kontroly/návrh správy z kontroly,[[8]](#footnote-8) ktorý musí byť doručený prijímateľovi, pričom prijímateľ môže v určenej lehote podať písomné námietky podľa zákona o finančnej kontrole.[[9]](#footnote-9) Prípady hodné osobitného zreteľa si RO môže špecifikovať v manuáli procedúr v súlade so zákonom o finančnej kontrole a k nemu vydaným metodickým usmernením MF SR k finančnej kontrole.

Poznámka: Za spoločný návrh, resp. spoločnú správu z kontroly sa považuje vzor CKO č. 11, resp. 12 rozšírený v časti „Forma výkonu kontroly“ v rolovacej lište, kde je doplnená možnosť výberu „Administratívna finančná kontrola a finančná kontrola na mieste“.

1. ods. 8 znie:

**8. Cieľom kontroly projektu** je najmä zabezpečenie hospodárneho, efektívneho, účinného a účelného poskytnutia NFP pri dodržiavaní legislatívy EÚ a SR a podmienok poskytnutia NFP stanovených zmluvou o NFP, predchádzanie podvodom, nezrovnalostiam a korupcii, ich odhaľovanie, overovanie splnenia prijatých opatrení k nedostatkom zisteným administratívnou finančnou kontrolou alebo finančnou kontrolou na mieste, primerané riadenie rizík súvisiacich so zákonnosťou, oprávnenosťou a správnosťou finančných operácií, spoľahlivosť výkazníctva, ochrana majetku a informácií.

Poznámka: Na úrovni CKO už v minulosti boli zapracované protikorupčné opatrenia pre RO. Novelou zákona sa len rozšírila povinnosť orgánu verejnej správy predchádzať korupcii na celý orgán verejnej správy, ktorého súčasťou je aj RO.

1. Poznámka k ods. 17: Po novele zákona je možné vykonať opätovnú administratívnu finančnú kontrolu, ak je z podnetu RO potrebné vykonať administratívnu finančnú kontrolu opätovne. Opätovná administratívna finančná kontrola začína prvým úkonom RO voči prijímateľovi. Pri opätovnej administratívnej finančnej kontrole už nie je potrebné overovať všetky predtým overované skutočnosti (100 % kontrola), ale len tie pre ktoré sa opätovná kontrola vykonáva (napr. časť výdavkov).
2. Poznámka k ods. 24: Po novele zákona je možné administratívnu finančnú kontrolu a finančnú kontrolu na mieste ukončiť nie len zaslaním správy z kontroly ale aj vyhotovením záznamu. Záznamom možno túto kontrolu ukončiť v prípade, ak táto kontrola bola zastavená z dôvodov hodných osobitného zreteľa.98 Novela zákona osobitne nedefinuje minimálne náležitosti, ktoré má takýto záznam obsahovať, uvádza však podmienku, že záznam musí obsahovať dôvody zastavenia kontroly. Záznam sa však bezodkladne zasiela povinnej osobe, čiže prijímateľovi, to neplatí, ak prijímateľ medzičasom zanikol. V prípade, ak je kontrola ukončená záznamom, ktorý sa zasiela povinnej osobe a v rámci výkonu kontroly vzniklo podozrenie, resp. začatie trestného stíhania, súvisiace s trestným činom poškodzovania finančných záujmov Európskej únie v zmysle § 261 až § 263 (prípadne inými trestnými činmi) zákona č. 300/2005 Z. z. Trestný zákon v znení neskorších právnych predpisov, záznam zasielaný prijímateľovi nebude obsahovať tie dôvody zastavenia kontroly, ktoré súvisia so začatým, resp. prebiehajúcim trestným konaním a ktoré by mohli mať vplyv na priebeh trestného konania. Zákon, ani novela zákona bližšie neuvádza čo sa považuje za „prípady hodné osobitného zreteľa“, ani kedy a za akých podmienok možno zastaviť finančnú kontrolu. Z uvedeného dôvodu CKO vychádza len z dôvodovej správy vypracovanej k tejto novele. Predpokladáme, že MF SR v aktualizácií Metodického usmernenia MF SR č. MF/010871/2016 -1411, ktorým sekcia auditu a kontroly usmerňuje orgány verejnej správy k finančnej kontrole, tieto skutočnosti podrobnejšie vysvetlí.

Pri ukončení kontroly záznamom v ITMS2014+ sa pre tento záznam v spise kontroly vyberie typ dokumentu „správa z kontroly“, ale do prílohy sa nahrá samotný dokument „záznam o zastavení finančnej kontroly“ nasledovne:



2.2 zmeny v kapitole 3.3.6.1.1 Základné povinnosti a oprávnenia riadiaceho orgánu pri výkone kontroly projektu

1) Poznámka k ods. 1: V novele zákona boli zosúladené oprávnenia a povinnosti oprávnenej osoby (RO) s ostatnými ustanoveniami novely zákona, napr.: pri administratívnej finančnej kontrole a finančnej kontrole na mieste má RO, okrem iného, oprávnenie si vyhotovovať kópie z dokumentov a iných podkladov a nakladať s nimi; má povinnosť poučiť prijímateľa o možnosti podania námietok k zisteným nedostatkom (len k nedostatkom alebo navrhnutým odporúčaniam) a k lehotám (k lehote na predloženie písomného zoznamu prijatých opatrení alebo k lehote na splnenie opatrení), overuje účinnosť prijatých opatrení a to na základe predloženého zoznamu prijatých opatrení, ktorý je prijímateľ povinný vypracovať v lehote uvedenej v čiastkovej správe/správe a na výzvu predložiť RO a následne RO je oprávnený overovať splnenie prijatých opatrení na základe prijímateľom predloženej dokumentácie preukazujúcej splnenie prijatých opatrení atď. Konkrétne práva a povinnosti účastníkov kontroly (RO/prijímateľa) sa uvádzajú v § 20, resp. 21 zákona.

1. ods. 11 znie:

11. Ak RO zistí akýkoľvek nedostatok, ktorý má alebo môže mať dopad na výsledok predchádzajúcej kontroly vykonanej RO, je povinný z vlastného podnetu vykonať opätovnú administratívnu finančnú kontrolu, resp. finančnú kontrolu na mieste.

2.3 Zmeny v kapitole 3.3.6.1.3 Výstup z kontroly projektu a ukončenie kontroly projektu

1. ods. 1 znie:
2. Výstupom z každej kontroly projektu, vykonanej formou administratívnej finančnej kontroly alebo finančnej kontroly na mieste je v prípade zistených nedostatkov návrh čiastkovej správy/návrh správy z kontroly a čiastková správa z kontroly/správa z kontroly, s výnimkou zastavenia kontroly z dôvodov osobitného zreteľa prípadov uvedených v [kapitole 3.3.6.1. ods. 6 písm. c)](#kapitola_33611_ods_23). Legislatívnym rámcom pre ich vypracovanie je § 22 zákona o finančnej kontrole.

2) ods. 10 znie:

Momentom ukončenia kontroly je zaslanie správy z kontroly prijímateľovi, ak sa nejedná o zastavenie kontroly podľa ustanovenia § 22 ods. 6 tretej a štvrtej vety zákona o finančnej kontrole, kedy je kontrola skončená vyhotovením záznamu s uvedením dôvodov jej zastavenia. Zaslaním čiastkovej správy z kontroly je skončená tá časť finančnej kontroly, ktorej sa čiastková správa z kontroly týka.

2.4 Zmeny v kapitole 3.3.6.2.1 Osobitné ustanovenia ku kontrole projektu

1) ods. 5 písm. m) znie:

1. kontrola splnenia prijatých opatrení k nedostatkom zisteným pri výkone kontroly (administratívnej finančnej kontroly, finančnej kontroly na mieste, resp. spoločnej administratívnej finančnej kontroly a finančnej kontroly na mieste);

V tejto súvislosti CKO upravil aj vzor CKO č. 13, t. j. upravil konkrétne kontrolné otázky týkajúce sa overenia splnenia prijatých opatrení.

Poznámka: Po novele zákona RO (oprávnená osoba) overuje účinnosť prijatých opatrení a to na základe predloženého zoznamu prijatých opatrení, ktorý je prijímateľ (povinná osoba) povinný vypracovať v lehote uvedenej v správe/čiastkovej správe a na výzvu RO predložiť dokumentáciu preukazujúcu splnenie prijatých opatrení.

2) Poznámka k ods. 7: CKO upravil vzor CKO č. 9, predmetom ktorého boli formálne náležitosti.

3) Poznámka k ods. 9: CKO upravil vzor CKO č. 10, najmä časť týkajúcu sa poučenia kontrolovanej osoby (povinnej osoby), ktorú doplnil o relevantné skutočnosti o  povinnostiach tejto osoby ku ktorým môže počas výkonu kontroly dôjsť.

2.5 Zmeny v kapitole 3.3.6.2.2 Výkon kontroly žiadosti o platbu

1) ods. 6 znie:

1. Ak sa vykonáva administratívna finančná kontrola aj finančná kontrola na mieste tej istej finančnej operácie alebo jej časti súčasne, môže sa vypracovať spoločný návrh čiastkovej správy alebo spoločný návrh správy a spoločná čiastková správa alebo spoločná správa z administratívnej finančnej kontroly a finančnej kontroly na mieste podľa ustanovenia § 22 ods. 1 zákona o finančnej kontrole. Vypracovaný dokument sa do ITMS2014+ vkladá k finančnej kontrole na mieste aj k administratívnej finančnej kontrole.

Poznámka: Za spoločný návrh, resp. spoločnú správu z kontroly sa považuje vzor CKO č. 11, resp. 12 rozšírený v časti „Forma výkonu kontroly“ v rolovacej lište, kde je doplnená možnosť výberu „Administratívna finančná kontrola a finančná kontrola na mieste“.

2) ods. 10 písm. t) znie:

t) splnenia prijatých opatrení prijímateľom, ktoré bol povinný splniť v nadväznosti na nedostatky identifikované počas vykonanej kontroly, resp. kontrol RO, u ktorých uplynula lehota ich splnenia (ak je relevantné),

3) ods. 17 znie:

1. Momentom ukončenia kontroly ŽoP je zaslanie správy z kontroly prijímateľovi, ak sa nejedná o zastavenie kontroly podľa ustanovenia § 22 ods. 6 tretej a štvrtej vety zákona o finančnej kontrole, kedy je kontrola skončená vyhotovením záznamu s uvedením dôvodov jej zastavenia, pri zachovaní postupov uvedených v [ods. 18-20](#kapitola_33622_ods_17). Zaslaním čiastkovej správy z kontroly je skončená tá časť finančnej kontroly, ktorej sa čiastková správa z kontroly týka. Vo vzťahu k  ŽoP postupuje ďalej RO podľa podmienok a postupov definovaných v Systéme finančného riadenia.

4) ods. 19 písm. c) znie:

1. písm. d) je RO povinný doručiť návrh čiastkovej správy z kontroly/návrh správy z kontroly prijímateľovi s určením lehoty na podanie námietok k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení, uvedeným v návrhu čiastkovej správy alebo v návrhu správy, lehoty na predloženie písomného zoznamu prijatých opatrení a lehoty na splnenie prijatých opatrení. RO je povinný poskytnúť prijímateľovi lehotu na podanie námietok, ktorú odporúčame stanoviť v lehote nie kratšej ako 5 pracovných dní odo dňa doručenia návrhu čiastkovej správy z kontroly/správy z kontroly. Ak prijímateľ nepodá námietky k zisteným nedostatkom, navrhnutým odporúčaniam, alebo k lehotám uvedeným v návrhu čiastkovej správy z kontroly/návrhu správy z kontroly v lehote stanovenej RO, alebo prijímateľ zašle oznámenie o tom, že nemá k zisteným nedostatkom, navrhnutým odporúčaniam, alebo k lehotám uvedeným v návrhu čiastkovej správy z kontroly/návrhu správy z kontroly námietky, RO vypracuje čiastkovú správu z kontroly/správu z kontroly a zašle ju prijímateľovi, pričom momentom ukončenia kontroly je zaslanie čiastkovej správy z kontroly/správy z kontroly. V prípade, že prijímateľ zašle v lehote stanovenej RO námietky k zisteným nedostatkom, navrhnutým odporúčaniam, a/alebo k lehote na predloženie písomného zoznamu prijatých opatrení a/alebo k lehote na splnenie prijatých opatrení, uvedeným v návrhu čiastkovej správy alebo v návrhu správy, je RO povinný preveriť opodstatnenosť námietok k zisteným nedostatkom, navrhnutým odporúčaniam a/alebo k lehote na predloženie písomného zoznamu prijatých opatrení a/alebo k lehote na splnenie prijatých opatrení, uvedeným v návrhu čiastkovej správy alebo v návrhu správy, zohľadniť opodstatnené námietky a odôvodniť neopodstatnenosť neopodstatnených námietok v čiastkovej správe z kontroly/správe z kontroly. RO je povinný zaslať túto čiastkovú správu z kontroly/správu z kontroly prijímateľovi. Kontrola je v tomto prípade ukončená zaslaním správy z kontroly prijímateľovi.

5) Poznámka k ods. 21: Po novele zákona je možné začať výkon opätovnej administratívnej finančnej kontroly už aj z podnetu RO, nie len z podnetu prijímateľa.

6) Schémy príkladov sa upravujú nasledovne:

*Príklady procesov v rámci výkonu kontroly ŽoP formou administratívnej finančnej*

*kontroly v prípade, ak nie sú kontrolou zistené nedostatky*.

*Príklady procesov v rámci výkonu kontroly ŽoP formou administratívnej finančnej*

*kontroly v prípade, ak sú kontrolou zistené nedostatky.*

V tomto zmysle sa upravujú aj schémy finančnej kontroly na mieste v kapitole 3.3.6.2.1.

3 Úprava vzorov CKO vydávaných k Systému riadenia EŠIF

3.1 Úprava vzorov CKO

1. Novela zákona si vyžiada úpravu nasledovných vzorov CKO:

a) vzor CKO č. 9 (príloha č. 1),

b) vzor CKO č. 10 (príloha č. 2),

c) vzor CKO č. 11 (príloha č. 3),

d) vzor CKO č. 12 (príloha č. 4),

e) vzor CKO č. 13 (príloha č. 5),

f) vzor CKO č. 28 (príloha č. 6),

g) vzor CKO č. 30 (príloha č. 7).

2) Poznámka: V prípade, ak RO vo vzoroch CKO, ktoré definujú vzor kontrolného zoznamu a RO takýto kontrolný zoznam považuje za doklad súvisiaci s finančnou operáciou alebo jej časťou uvedie v časti vyjadrenie, vyjadrenie v súlade s ustanovením § 7 ods. 3 zákona, a to výberom jednej z nasledujúcich variant v písm. a) až f):

Na základe overených skutočností potvrdzujem, že:

a) finančnú operáciu alebo jej časť možno vykonať.

b) finančnú operáciu alebo jej časť nemožno vykonať.

c) vo finančnej operácii alebo jej časti možno pokračovať.

d) vo finančnej operácií alebo jej časti nemožno pokračovať.

e) poskytnuté plnenie treba vymáhať.

f) poskytnuté plnenie nie je potrebné vymáhať.

Uvedené vyjadrenie sa týka postupov pri výkone základnej finančnej kontroly, ku ktorým CKO nemá oprávnenie usmerňovať subjekty a preto uvedený návrh má len odporúčací charakter.

4 Záverečné ustanovenia

1. Lehota na zapracovanie požiadaviek vyplývajúcich z tohto metodického výkladu je 30 pracovných dní od nadobudnutia jeho účinnosti. Uvedené nemá vplyv na povinnosť a zodpovednosť RO postupovať od 1. januára 2019 v súlade s účinnými ustanoveniami zákona o finančnej kontrole.
2. Ustanovenia metodického výkladu sa uplatnia na začaté kontroly **po 1. januári 2019**.
3. Tento metodický výklad CKO sa zruší nadobudnutím účinnosti Systému riadenia EŠIF, verzia 8.

5 Prílohy

1) úprava textu vo vzore CKO č. 9

2) úprava textu vo vzore CKO č. 10

3) úprava textu vo vzore CKO č. 11

4) úprava textu vo vzore CKO č. 12

5) úprava textu vo vzore CKO č. 13

6) úprava textu vo vzore CKO č. 28

7) úprava textu vo vzore CKO č. 30

1. § 8 zákona o finančnej kontrole [↑](#footnote-ref-1)
2. § 9 zákona o finančnej kontrole [↑](#footnote-ref-2)
3. § 2 písm. f) zákona o finančnej kontrole [↑](#footnote-ref-3)
4. § 7 zákona o finančnej kontrole [↑](#footnote-ref-4)
5. § 22 ods. 1 zákona o finančnej kontrole [↑](#footnote-ref-5)
6. Za prípady hodné osobitného zreteľa sú považované prípady, kedy pokračovanie kontroly neplní svoj účel a je potrebné skončiť finančnú kontrolu inak ako zaslaním správy. Takýmito prípadmi sa rozumie napríklad zánik povinnej osoby alebo iná prekážka ktorá znemožňuje výkon finančnej kontroly napr. ak povinná osoba vzala späť dokumentáciu predloženú k výkonu administratívnej finančnej kontroly. [↑](#footnote-ref-6)
7. § 22 ods. 6 zákona o finančnej kontrole [↑](#footnote-ref-7)
8. § 22 ods. 1 a ods. 6 zákona o finančnej kontrole [↑](#footnote-ref-8)
9. § 21 ods. 1 písm. b) zákona o finančnej kontrole [↑](#footnote-ref-9)